|  |
| --- |
| Pedagogisk ROMPLAN – periode: 2022/23Fløy: VigelandRom: GarderobeMål for rommet: - Av og påkledning- Selvstendighetsutvikling- Godt samspill og vennskap |
| Generell informasjon og retningslinjer for rommet |
| Rammeplanen legger vekt på *barnehagen skal være et trygt og utfordrende sted der barna kan prøve ut ulike sider ved samspill, felleskap og vennskap. Barna skal få støtte i å mestre motgang, håndtere utfordringer og bli kjent med egne og andres følelser.*Min plass: Jeg starter og slutter dagen min i barnehagen i garderoben. Her har jeg min egen plass med hyller, kroker med navnet mitt og bilder. På hylla kan jeg finne smokken min og kosebamsen. På kroken henger jakken, regndressen og vinter- eller parkdressen min.Personalet har også plassene sine her.  |
|  Hvilke fagområder ligger til grunn? |
| - Kropp, bevegelse, mat og helse - Kommunikasjon, språk og tekst - Nærmiljø og samfunn - Etikk, religion, filosofi |
| Hva finnes av materiale her? |
| - Hyller,kroker og poser med barnas klær og eiendeler- Tørkeskap - Tavler- Voksen plasser - Voksen toalett |
| Hva kan barna oppleve/erfare i rommet? |
| Garderoben er et sted hvor jeg kan utvikle og forbedre mine ferdigheter i av- og påkledning. I garderoben pleier vi å være i mindre grupper, noe som bidrar til å gi meg tid og hjelp fra voksne. Det gir også rom for at vi barna kan hjelpe hverandre, som kan skape vennskap og styrke fellesskapsfølelsen vår. Plassen min:På plassen min finner jeg alle mine ting, som skifte klær, dressen, jakke, sko, kosebamse/smokk, som bidrar til at min dag i barnehagen blir bra. Jeg lærer meg fort hvor plassen min er. Her kan jeg vente til jeg får hjelp, eller selv prøve å kle av eller på meg. Det er mye læring for meg i garderoben. Jeg kan lære meg f.eks. Hva som skal på hvor på kroppen min, hva jeg må ha på meg før jeg skal gå ut. Hvor jeg skal rydde mine ting og hvor mine venner har sine ting. Her i garderoben kan jeg prøve, gjenta, feile og lykkes på veien dit. I starten trenger jeg mer hjelp, men kan bidra med det jeg klarer, som å ta av lua, rydde på plass smokken min. Etterhvert som jeg blir større vil jeg klare mer og mer:Å ta på meg skoene selv, kanskje jeg kommer lettere oppi dressen eller ut av den? Noen ganger er det lettere å ta opp eller ned glidelåsen for en venn enn på sin egen. Etter mange forsøk vil jeg endelig klare det og oppleve mye mestring. |
| Hva er den voksne sin rolle i rommet? |
| Jeg trenger voksne som veileder meg i hva jeg skal ha på meg når jeg skal ut. Den voksne kan ta frem det som skal på og innhenter meg og motiverer meg underveis i av og påkledningen. Den voksne skal hjelpe meg når jeg trenger å skifte mine våte/skitne klær. Jeg trenger en voksen som er tålmodig og gir meg tid til å øve/mestre f.eks. å ta på meg buksen, selv om det tar lang tid.Den voksne samtaler og benevner klær kroppsdeler osv.Jeg trenger foreldre som sjekker om jeg trenger mer klær i skiftetøyposen og ser til at jeg har de klærne som passer til det været/årstiden vi har ute. Dette bidrar til at jeg får en bra barnehage hverdag. |
| Fremdriftsplan |
| I garderoben vil det endre seg rundt hva vi må ha på oss, etter hvilken årstid vi er i. Ved å ta oss ut i mindre grupper, gir det oss muligheter til at jeg får prøve/feile selv og etterhvert vil vi alle oppleve en mestring i garderoben. Jeg vil prøve meg på vanskeligere oppgaver. |
| Progresjon |
| Min progresjon kan være stor på kort tid. Ting som oppleves vanskelig og uinteressant i starten, vil oppleves enklere og mer spennende etterhvert. De voksne benevner klær og kroppsdeler gjennom ord og kroppsspråk mens de hjelper til med av- og påkledning i starten. Vil vi etterhvert vise interesse for å prøve selv og etterhvert klare mer og mer selv. Tiden som jeg bruker i garderoben vil gå fortere og etterhvert gjør jeg kanskje ting i en mer lystig tone.Voksne gir meg mer ansvar og mer kompliserte oppgaver. |